**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS 2017 METŲ BIUDŽETO VYKDYMO ATASKAITOS IR KONSOLIDUOTŲJŲ FINANSINIŲ ATASKAITŲ**

**RINKINIO TVIRTINIMO**

2018 m. liepos 27 d. Nr. TS-191

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Biudžeto sandaros įstatymo 36 straipsnio 3 dalimi, atsižvelgdama į Rokiškio rajono savivaldybės Kontrolės ir audito tarnybos pareikštą sąlyginę nuomonę dėl konsoliduotųjų finansinių ataskaitų rinkinio ir turto naudojimo, Rokiškio rajono savivaldybės taryba n u s p r e n d ž i a :

1. Patvirtinti Rokiškio rajono savivaldybės biudžeto 2017 metų įvykdymo ataskaitą pagal 1, 2, 3 priedus.

2. Patvirtinti Rokiškio rajono savivaldybės 2017 metų konsoliduotųjų finansinių ataskaitų rinkinį pagal 4 priedą.

3. Įpareigoti Rokiškio rajono savivaldybės administraciją iki 2018 m. lapkričio 30 d. informuoti rajono savivaldybės tarybą apie Centralizuoto vidaus audito skyriaus nustatytų pažeidimų pašalinimą ir rekomendacijų įvykdymą audituotose švietimo įstaigose.

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Reda Dūdienė